**Practica pentru dezvoltare durabilă**

– comunicat de presă –

Universitatea Babeș-Bolyai, prin Facultatea de Biologie și Geologie, Facultatea de Chimie și Inginerie Chimică și Facultatea de Fizică au implementat în perioada 1 octombrie 2020 – 30 septembrie 2022 proiectul cu titlul *Practică pentru o dezvoltare durabilă*, proiect co-finanțat din Fondul Social European prin Programul Operațional Capital Uman (cod proiect 130631) cu o valoare totală de 4.627.157,65 lei. Activitățile proiectului s-au adresat unui număr de 319 studenți de la facultățile de mai sus.

Obiectivul general al proiectului a constat în creșterea gradului de inserție pe piața muncii a studenților de la cele trei facultăți, precum și facilitarea tranziției de la educație la piața muncii, îmbunătățirea capacităților și abilităților în identificarea, facilitarea și ocuparea unui loc de muncă prin organizarea de stagii de practică. Universitatea a venit în sprijinul studenților admiși în proiect cu instrumente financiare, precum și cu programe de formare de competențe. Pe lângă activitățile de consiliere în carieră și organizarea de stagii de practică în țară, ca element de noutate s-a introdus și posibilitatea de a sprijini stagii de practică în străinătate, respectiv lansarea a două programe de formare care țintesc dobândirea de competențe transversale de către studenți în domeniul dezvoltării durabile respectiv în antreprenoriat, prin întreprinderi simulate. Programele de formare s-au încheiat cu competiții în cadrul cărora studenților li s-au oferit premii.

În cadrul proiectului s-a dezvoltat și primul laborator STEM al UBB, care va deservi studenții celor trei facultăți care doresc să se lanseze în domeniul sănătății, laboratorul servind și ca un hub de training unde angajatorii pot să desfășoare ateliere specifice pentru studenții interesați.

Rezultatele atinse ale proiectului au fost următoarele

* 10 protocoale de colaborare semnate
* 4 protocoale de colaborare cu parteneri internaționale
* 18 întâlniri cu mediul de afaceri realizate
* 8 eveniment de prezentare a partenerilor din mediul de afaceri organizate pentru grupului ținta;
* 319 stagii pregătire practica desfășurate
* 20 stagii de practica in străinătate efectuate
* 30 acorduri de practică semnate
* 5 acorduri de practica cu parteneri internaționali
* 150 premii acordate
* 101 studenți participanți la sesiuni de consiliere in grup/workshop-uri
* 1 laborator de practică interdisciplinara de tip STEM creat si dotat;
* 1 conferința de inovare socială organizată, 11 lucrări de inovare socială premiate
* 2 conferință pe tema dezvoltării durabile organizată, 20 lucrări/proiecte premiate
* 50 studenți participanți la activități in cadrul întreprinderilor simulate, 20 premii individuale acordate

Pentru mai multe detalii puteți accesa site-ul proiectului http://dezvoltareadurabila.granturi.ubbcluj.ro